ОБЩИНСКА ИЗБИРАТЕЛНА КОМИСИЯ- ТОПОЛОВГРАД

*град Тополовград- 6560, пл. „Освобождение” № 1, тел. 0470 54830*

П Р О Т О К О Л

№ 34/ 25.10.2015 г.

Днес 25 октомври 2015 година, 13,00 часа се проведе заседание на Общинска избирателна комисия- Тополовград. ОИК Тополовград се състои от 11 члена. На заседанието присъстват 8 члена. Налице е кворум от членове. Заседанието е законно и може да взима решения.

Присъстват: Кремия Димитрова, Анка Димитрова, Райна Миланова, Петко Гуглев, Диана Кехайова, Крайо Краев, Димитър Деков и Андриана Башаева

Отсъстващи: Георги Кьосениколов, Албена Димитрова, Георги Гинев

Заседанието протече при следния дневен ред:

ДНЕВЕН РЕД:

1. Разглеждане на постъпила жалба
2. Разни

Гласували поименно:

|  |  |  |
| --- | --- | --- |
| № | Име на члена | Гласувал |
|  | Кремия Димитрова | ЗА |
|  | Анка Димитрова | ЗА |
|  | Райна Миланова | ЗА |
|  | Диана Кехайова | ЗА |
|  | Петко Гуглев | ЗА |
|  | Крайо Краев | ЗА |
|  | Димитър Деков | ЗА |
|  | Андриана Башаева | ЗА |

ГЛАСУВАЛИ: ОБЩО- 8; ЗА-8; ПРОТИВ- 0

По точка I от дневния ред:

Кремия Димитрова: В ОИК- Тополовград е постъпила Жалба с ВХ № 117/ 25.10.2015 г. от Силвия Георгиева Георгиева – ПП АБВ срещу кандидата за кмет на кметство Българска поляна – Станка Стратиева относно присъствието на кандидата в изборния ден пред избирателната секция. Жалбата е подписана от трима свидетели с посочени ЕГН. */изчита се цялата жалба/*

Крайо Краев: Жалбата е неоснователна. То и ние като бяхме на проверка пред всички секции има кандидати. Да им направим снимки на всички.

Райна Миланова: Не става въпрос за, че жалбоподателя има снимка. Важното е, че в жалбата има трима свидетели с имената си и с ЕГН- тата си.

Петко Гуглев: Жалбата е неоснователна. Има си председател на СИК в Българска поляна, той да я предупреди.

Диана Кехайова: Жалбата е основателна. Има подписани свидетели.

Крайо Краев: Ще се обадя на МК „Възраждане” да донесат снимки на всички кандидати пред секциите.

Кремия Димитрова: Да се запише в протокола, че Краев води открито агитация за определена политическа сила в заседание на ОИК.

Крайо Краев: Председателя говори пристрастно спрямо мен.

Райна Миланова: Жалбата е основателна. Има нарушение на чл. 182, ал.4 от ИК, тъй като самия кандидат, каквото и да говори е „агитационен материал”. Има и свидетели.

Кремия Димитрова: Предложение за решение: Жалбата е основателна и ако ОИК вземе решение за уважение на жалбата като основателна да се предприемат последващи действия по жалбата.

Гласували поименно:

|  |  |  |
| --- | --- | --- |
| № | Име на члена | Гласувал |
|  | Кремия Димитрова | ЗА |
|  | Анка Димитрова | ЗА |
|  | Райна Миланова | ЗА |
|  | Диана Кехайова | ЗА |
|  | Петко Гуглев | ПРОТИВ |
|  | Крайо Краев | ПРОТИВ |
|  | Димитър Деков | ЗА |
|  | Андриана Башаева | ПРОТИВ |

ГЛАСУВАЛИ: ОБЩО- 8; ЗА- 5; ПРОТИВ- 3

Поради липса на мнозинство от 2/3 от гласувалите членове на ОИК

РЕШЕНИЕ № 151

На основание чл. 87, ал.1, т.1 и т.22 от ИК, ОИК- Тополовград

Р Е Ш И:

1. Оставя жалбата без уважение

Заседанието бе закрито поради изчерпване на дневния ред.

ПРЕДСЕДАТЕЛ:

Кремия Димитрова

Секретар:

Райна Миланова